ZAPISNIK

46. sjednice Vijeća Mjesnog odbora Brezovica održane 18. veljače 2025., u sjedištu Mjesnog odbora Brezovica, Brezovička cesta 100, s početkom u 18:00 sati.

NAZOČNI ČLANOVI VIJEĆA: Stjepan Imprić,  Smiljana Svedrović,  Dragan Rajić, Lovro Kreković, Zoran Kornet i Martin Pavić 

NENAZOČNI ČLAN VIJEĆA: Katarina Buti

NAZOČAN DJELATNIK GRADSKOG UREDA ZA MJESNU SAMOUPRAVU, PROMET, CIVILNU ZAŠTITU I SIGURNOST: Kamelia Antonia Pelikon 

Predsjednik Vijeća Mjesnog odbora Brezovica Stjepan Imprić pozdravlja prisutne, konstatira da je  na sjednici Vijeća prisutno 6 od 7 članova Vijeća te isto može pravovaljano raspravljati i odlučivati.
Prije utvrđivanja dnevnog reda, predsjednik Vijeća otvara raspravu o zapisniku 45. sjednice Vijeća. 
Vijeće je (6“za“) usvojilo zapisnik 45. sjednice Vijeća
Predsjednik Vijeća otvara 46.  sjednicu Vijeća te predlaže sljedeći

d n e v n i   r e d:
1. U.V., korištenje prostora
2. Rasprava o potrebi uređenja objekta Brezovička cesta 100
3. Križanje ulice Drežnik III. odvojak sa ulicom Črnkovka, postavljanje prometnog zrcala
4. SDP, korištenje prostora MO Brezovica
5. Održavanje prostora ispred OŠ Brezovica i Kružna Zadvorska između k.br. 1 i 3
6. Desprimska I. odvojak – prenamjena zemljišta
7. Potrgani prometni znakovi
8. Obavijesti, pitanja i prijedlozi

Vijeće je jednoglasno (6“za“) prihvatilo predloženi dnevni red.

Ad 1). U.V., korištenje prostora
Predsjednik Vijeća Stjepan Imprić obrazlaže Prijedlog.
Vijeće je jednoglasno (6“za“) donijelo

Z A K LJ U Č A K 
o jednokratnom korištenju prostora mjesne samouprave Brezovica


1. U.  V., odobrava se jednokratno korištenje dvorane, dana 02. ožujka 2025., od 17:00 sati do 19:00 sati.

2. Prostor iz točke 1. ovog zaključka, koristit će U. V., bez plaćanja naknade.

3. U. V., obvezuje se postupati sa pažnjom dobrog gospodara u korištenju prostora.

4. O jednokratnom korištenju prostora iz točke 1. ovog zaključka, Gradski ured za mjesnu samoupravu, promet, civilnu zaštitu i sigurnost izdati će odobrenje o korištenju, a u skladu sa ovim zaključkom.

Ad 2). Rasprava o potrebi uređenja objekta Brezovička cesta 100
Vijeće je raspravilo da je potrebno da se urede sanitarni čvorovi u objektu.
Ad 3). Križanje ulice Drežnik III. odvojak sa ulicom Črnkovka, postavljanje prometnog zrcala
Predsjednik Vijeća Stjepan Imprić obrazlaže Prijedlog.
Vijeće je jednoglasno (6“za“) donijelo

                        Zaključak o prijedlogu da se postavi prometno ogledalo
                    na križanju ulice Drežnik III. odvojak sa ulicom Črnkovka


	    
	1. Vijeće Mjesnog odbora Brezovica zaprimilo je molbu građana da se postavi prometno ogledalo na križanju ulice Drežnik III. odvojak sa ulicom Črnkovka.

2. Vijeće Mjesnog odbora Brezovica predlaže da se postavi prometno ogledalo jer izlaznost iz ulice Drežnik III. odvojak prema ulici Črnovka nije pregledan te ugrožava sigurnost za sve sudionike u prometu.

3. Ovaj zaključak dostavlja se Vijeću Gradske četvrti Brezovica na daljnje postupanje.



                         Zaključak o prijedlogu da se postavi prometno ogledalo
                    na križanju ulice Prigradske ulice na ulasku u Zadvorsku ulicu


	    
	1. Vijeće Mjesnog odbora Brezovica zaprimilo je molbu građana da se postavi prometno ogledalo na križanju Prigradske ulice na ulasku u Zadvorsku ulicu.

2. Vijeće Mjesnog odbora Brezovica predlaže da se postavi prometno ogledalo jer ulaznost iz Prigradske ulice u Zadvorsku ulicu nije pregledan te ugrožava sigurnost za sve sudionike u prometu.

3. Ovaj zaključak dostavlja se Vijeću Gradske četvrti Brezovica na daljnje postupanje.



Ad 4). SDP, korištenje prostora MO Brezovica
Predsjednik Vijeća Stjepan Imprić obrazlaže Prijedlog.
Vijeće je jednoglasno (6“za“) donijelo

ZAKLJUČAK


1. SDP, odobrava se povremeno korištenje velike dvorane u objektu mjesne samouprave Brezovica, Brezovička cesta 100, srijedom od 20,00 do 22,00 sata, te teče od 19. veljače 2025. do 31. prosinca 2025.

2. Prostor iz točke 1. ovog zaključka, koristiti će SDP, bez naknade.

3. SDP, obvezuje se postupati s pažnjom dobrog gospodara u korištenju prostora.

4. O povremenom korištenju prostora iz točke 1. ovog zaključka, Gradski ured za mjesnu samoupravu, promet, civilnu zaštitu i sigurnost izdati će odobrenje o korištenju, a u skladu s ovim zaključkom.

Ad 5). Održavanje prostora ispred OŠ Brezovica i Kružna Zadvorska između k.br. 1 i 3
Predsjednik Vijeća Stjepan Imprić obrazlaže Prijedlog.
Vijeće je jednoglasno (6“za“) donijelo
Z A K L J U Č A K
o uvrštavanju zelenih površina na području Mjesnog odbora Brezovica u redovno održavanje



1. Vijeće Mjesnog odbora Brezovica raspravljalo je o zahtjevima za uvrštenje zelenih površina u redovno održavanje (košnja, čišćenje i prikupljanje otpada iz košarica).

2. Vijeće Mjesnog odbora Brezovica podržava potrebu za održavanje zelenih površina te predlaže da se u Program održavanja komunalne infrastrukture na području Gradske četvrti Brezovica uvrste slijedeće površine na lokacijama:

· K.č. 2331/2, k.o. Brezovica, ispred Osnovne škole Brezovica, Brezovička cesta 98A, skica u prilogu 1, vlasništvo Osnovne škole Brezovica.
· K.č. 3252, k.o. Brezovica, Kružna Zadvorska ulica, između k.br. 3-11, skica u prilogu 2.

3. Ovaj će Zaključak biti dostavljen Vijeću Gradske četvrti Brezovica i Gradskom uredu za mjesnu samoupravu, promet, civilnu zaštitu i sigurnost na daljnje postupanje.

Ad 6). Desprimska I. odvojak – prenamjena zemljišta
Predsjednik Vijeća Stjepan Imprić obrazlaže Prijedlog.
Vijeće je jednoglasno (6“za“) donijelo

                                          Zaključak o prijedlogu da se prenamjeni 
                                        iz poljoprivrednog u građevinsko zemljište


	    
	1. Vijeće Mjesnog odbora Brezovica zaprimilo je molbu građana da se k.č. 2262/1, 2259, 2213/2,2212/1, 2211, 2210, 2209,2208, 2206/1, 2205, 2204/1, 2202,2201,2199/1, 2198/1, 2191/10, 2191/10, 2191/1, 2197, 2196, 2195, 2194, 2193, 2953/1 i 2191/7 sve k.o. Brezovica, prenamjeni iz poljoprivrednog u građevinsko zemljište.

2. Vijeće Mjesnog odbora Brezovica suglasno je da se k.č. iz točke 1. ovoga zaključka prenamjene iz poljoprivrednog u građevinsko zemljište.


3. Ovaj zaključak dostavlja se Vijeću Gradske četvrti Brezovica na daljnje postupanje.



Ad 7). Potrgani prometni znakovi
Predsjednik Vijeća Stjepan Imprić obrazlaže Prijedlog.
Vijeće je jednoglasno (6“za“) donijelo

                                 Zaključak o prijedlogu da se poprave potrgani 
                          prometni znakovi na području Mjesnog odbora Brezovica


	    
	1. Vijeće Mjesnog odbora Brezovica razmotrilo potrebu za popravljanjem potrganih prometnih znakova na području Mjesnog odbora Brezovica.

1. Vijeće Mjesnog odbora Brezovica predlaže da se popravi tabla sa nazivom Hudi Bitek i prometni znak u ulici Balaški prvi znak sa desne strane.

1. Ovaj zaključak dostavlja se Vijeću Gradske četvrti Brezovica na daljnje postupanje.



Ad 8). Obavijesti, pitanja i prijedlozi
Smiljana Svedrović predlaže da se ponovno postave uzdignute plohe po Prigradskoj ulici koje su uklonjene prilikom asfaltiranja Prigradske ulice.
Dragan Rajić predlaže da se saniraju oštećenja na pješačkom stazi u Brezovičkoj cesti od Caritasa prema križanju Brezovičke ceste sa Prigradskom ulicom.

Dovršeno u 19:30 sati.

KLASA: 024-08/25-003/483
URBROJ: 251-13-11-8/003-25-2


Zapisnik vodila
Kamelia Antonia Pelikon


						Predsjednik Vijeća Mjesnog odbora Brezovica
[bookmark: _GoBack]								Stjepan Imprić

